CELEX: 62015TN0530
Language: fi
Date: 2015-09-11 00:00:00
Title: Asia T-530/15: Kanne 11.9.2015 – Huhtamäki ja Huhtamaki Flexible Packaging Germany v. komissio

7.12.2015   
            
            
               FI
            
            
               Euroopan unionin virallinen lehti
            
            
               C 406/32
            
         Kanne 11.9.2015 – Huhtamäki ja Huhtamaki Flexible Packaging Germany v. komissio
   (Asia T-530/15)
   (2015/C 406/33)
   Oikeudenkäyntikieli: englanti
   
      Asianosaiset
   
   
      Kantajat: Huhtamäki Oyj (Espoo, Suomi) ja Huhtamaki Flexible Packaging Germany GmbH & Co.KG (Ronsberg, Saksa) (edustajat: asianajajat H. Meyer-Lindemann, C. Graf York von Wartenburg ja L. Titze, lawyers)
   
      Vastaaja: Euroopan komissio
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa komission 24.6.2015 asiassa AT.39563 – Retail food packaging antaman päätöksen C(2015) 4336 final 1 artiklan 2 kohdan niiltä osin kuin siinä todetaan, että Huhtamäki Oyj rikkoi SEUT 101 artiklaa osallistumalla, komission päätöksen 1 artiklan 2 kohdassa mainittuna ajanjaksona, yhtenäiseen ja jatkuvaan rikkomiseen, joka sisälsi useita erillisiä rikkomuksia elintarvikkeiden vähittäiskaupassa käytettävien vaahtomuovisten pakkausalustojen alalla Espanjassa rikkomisen alkamisesta lähtien ja Portugalissa 8.6.2000 lähtien ja
            
         
               —
            
            
               kumoaa komission 24.6.2015 asiassa AT.39563 – Retail food packaging antaman päätöksen C(2015) 4336 final 1 artiklan 3kohdan niiltä osin kuin siinä todetaan, että kantajat rikkoivat SEUT 101 artiklaa ja ETA-sopimuksen 53 artiklaa osallistumalla komission päätöksen 1 artiklan 3 kohdassa mainittuna ajanjaksona yhtenäiseen ja jatkuvaan rikkomiseen, joka sisälsi useita erillisiä rikkomuksia elintarvikkeiden vähittäiskaupassa käytettävien vaahtomuovisten ja kiinteiden pakkausalustojen alalla Belgiassa, Tanskassa, Suomessa, Saksassa, Luxemburgissa, Alankomaissa, Norjassa ja r
            
         
               —
            
            
               kumoaa komission 24.6.2015 asiassa AT.39563 – Retail food packaging antaman päätöksen C(2015) 4336 final 1 artiklan 5 kohdan niiltä osin kuin siinä todetaan, että Huhtamäki Oyj rikkoi SEUT 101 artiklaa osallistumalla, komission päätöksen 1 artiklan 5 kohdan d alakohdassa mainittuna ajanjaksona, yhtenäiseen ja jatkuvaan rikkomiseen, joka sisälsi useita erillisiä rikkomuksia elintarvikkeiden vähittäiskaupassa käytettävien vaahtomuovisten pakkausalustojen alalla Ranskassa
            
         
               —
            
            
               kumoaa komission 24.6.2015 asiassa AT.39563 – Retail food packaging antaman päätöksen C(2015) 4336 final 2 artiklan 3 kohdan niiltä osin kuin siinä asetetaan kantajille yhteenlaskettuna 1 0 8 06  000 euron suuruinen sakko
            
         
               —
            
            
               kumoaa komission 24.6.2015 asiassa AT.39563 – Retail food packaging antaman päätöksen C(2015) 4336 final 2 artiklan 5 kohdan niiltä osin kuin siinä asetetaan Huhtamäki Oyj:lle 4 7 56  000 euron suuruinen sakko ja
            
         
               —
            
            
               vaihtoehtoisesti alentaa merkittävästi kantajille asetettua sakkoa ja
            
         
               —
            
            
               joka tapauksessa velvoittaa komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1.
            
            
               Ensimmäinen kanneperuste perustuu siihen, että komissio rikkoi SEUT 101 artiklaa ja ETA-sopimuksen 53 artiklaa, koska se teki ilmeisen oikeudellisen ja tosiseikkoja koskevan virheen ja laiminlöi perusteluvelvollisuutensa katsoessaan, että kantajilla oli toimintaa vaahtomuovisten ja jäykkien pakkausalustojen alalla Luoteis-Euroopassa aikavälillä 13.6.2002–20.6.2006, mikä voidaan luokitella, erillään tarkasteltuna, koskevan SEUT 101 artiklan 1 kohdan ja ETA-sopimuksen 53 artiklan rikkomista.
            
         
               2.
            
            
               Toinen kanneperuste perustuu siihen, että komissio rikkoi SEUT 101 artiklaa ja ETA-sopimuksen 53 artiklaa, koska se teki ilmeisen arviointivirheen kun se laiminlöi perusteluvelvollisuutensa katsoessaan, että kantajat syyllistyivät yhtenäiseen ja jatkuvaan rikkomukseen vaahtomuovisten ja kiinteiden pakkausalustojen alalla Luoteis-Euroopassa aikavälillä 13.6.2002–20.6.2006.
            
         
               3.
            
            
               Kolmas kanneperuste perustuu siihen, että komissio loukkasi suhteellisuus- ja yhdenvertaisuusperiaatteita, sen omia sakkojen laskennasta annettuja suuntaviivoja sekä laiminlöi perusteluvelvollisuutensa, koska se ei ottanut huomioon sellaisia yksilöllisiä olosuhteita, joiden perusteella sakkojen määrän alentaminen oli perusteltua.
            
         
               4.
            
            
               Neljäs kanneperuste perustuu siihen, että komissio rikkoi SEUT 101 artiklaa ja neuvoston asetuksen (EY) N:o 1/2003 23 artiklan 2 kohtaa katsoessaan, että Huhtamäki Oyj ryhmän varsinaisena holdingyhtiönä ja täten välillisenä emoyhtiönä oli yhteisvastuullisesti vastuussa sen aikaisemmin välillisesti omistamien tytäryhtiöiden väitetystä osallistumisesta (i) yhtenäiseen ja jatkuvaan rikkomukseen elintarvikkeiden vähittäiskaupassa käytettävien vaahtomuovisten pakkausalustojen alalla Ranskassa aikavälillä 3.9.2004–24.11.2005 ja (ii) yhtenäiseen ja jatkuvaan rikkomukseen elintarvikkeiden vähittäiskaupassa käytettävien vaahtomuovisten pakkausalustojen alalla Espanjassa ja Portugalissa (joita kutsutaan yhdessä nimellä Lounais-Eurooppa) aikavälillä 7.12.2000–18.1.2005. Huhtamäki Oyj:llä ei ollut määräysvaltaa Huhtamaki France SA:an tai Huhtamaki Embalagens Portugal SA:an kyseessä olevana ajanjaksona.